கேள்வி: இல்டன் சகோதரிகள் என்பது என்ன?
பதில்: இல்டன் சகோதரிகள் (''Hilton Sisters'') அல்லது டெய்சி மற்றும் வயலெட் ஹில்டன் (''Daisy Hilton and Violet Hilton'', 5 பெப்ரவரி 1908 – 4 சனவரி 1969) பிறப்பிலேயே உடல்ரீதியில் ஒட்டிப் பிறந்த இரட்டையர். இருவருக்கும் ஒரே குருதிச் சுற்றோட்டத்தொகுதியும், நரம்புத் தொகுதியும் இருந்தது. இதன் காரணமாக, வேதனைகளையும் சந்தோசங்களையும் அவர்கள் ஒன்றாகவே உணர்ந்து கொண்டனர். தாயாரின் பொருளாதார நிலைமை காரணமாக, இவர்கள் இருவரும் இளவயதிலேயே வேறொரு பெண்ணுக்கு விற்கப்பட்டனர். அப்பெண் இவர்களைக் கொண்டு நிகழ்ச்சிகள் நிகழ்த்திப் பணம் ஈட்டினார்.